open-index/open-wikipedia-markdown huggingface dataset:
Paliperidonum

**Paliperidonum** est substantia cum effectibus antipsychoticis et propterea medicamentum ad therapiam schizophreniarum praescriptum. Paliperidoni non solum tabulettae cum liberationis et effectus retardatione excogitatae sed etiam solutiones per injectionem intramuscularem. 

## Natura Paliperidoni 
### Natura chemica 
thumb|300px|Paliperidonum.
Paliperidoni structura est (RS)-3-{2-[4-(6-fluorum-1,2-benzisoxazol-3-yl)piperidino]aethyl}-9-hydroxy-2-methyl-6,7,8,9-tetrahydro-4H-pyrido[1,2-a]pyrimidin-4-onum. 

Massa molaris sua est 426.484 g/mol. Codex ATC est N05AX13.

### Natura pharmacologica 
### Pharmacodynamica 
Paliperidonum et dopamini et serotonini receptoria obsidet.

### Pharmacocinetica 
Semivita biologica t_{\frac{1}{2}} est 23 h. 
Excretio: per urinas (1%) et per biles (18%). 
Paliperidonum risperidoni metabolitus activus est.

## Effectus Paliperidoni 
### Effectus non grati 
Cum usu Paliperidoni, animum advertere ad effectus secundarios et interactiones necesse est.

Saepissime nascantur (>10%): 
* Insomnia
* Tachycardia
* Cephalalgia
* Akathisia
* Somnolentia
* Sedatio
* Hyperprolactinaemia

Saepe oriantur (1% — <10%):
* Intervallum QT prolongatum
* Hypotensio orthostatica
* Nasopharyngitis

## Notae 
* Risperidonum

Categoria:Antipsychotica atypica
Categoria:Piperidina
Categoria:Lactama
Hyacintha Ardern

**Hyacintha Ardern**, vulgo plene *Jacinda Kate Laurell Ardern* (Hamilton in urbe nata die 26 Iulii 1980) est politica Novae Zelandiae.

## De vita
Murrinsville et Murupara in oppidis erudita, ubi pater vigil merebat, Hyacintha Ardern communicationi politicae et mercatoriae studuit apud universitatem Waikatoënsem. Etiam iuvenis consiliaria politica fuit in Nova Zelandia, deinde in Anglia iuxta Antonium Blair. In patriam redita legata parlamento a die 8 Novembris 2008 sine circulo, a die 8 Martii 2017 pro circulo Mount Albert fuit. Dux vicaria factionis laboris a mense Martio eiusdem anni, dux autem a mense Augusto est, antecessore Andrea Little. Comitiis die 23 Septembris 2017 habitis, factione  nationali successum haud malum reportante sed sine victoria, factio laboris cum factione Novae Zelandiae imprimis coalitionem ad regimen nanciscendum confecit, die 26 Octobris 2017 prima ministra Hyacintha Ardern, ministro a rebus externis Winston Peters.

Et matrimonium aequum et abortum defendet.

## Bibliographia 
* "Who is New Zealand's new prime minister? A profile of Jacinda Ardern" in *The Guardian* (19 Octobris 2017)
* Charlotte Graham, "Jacinda Ardern, New Zealand’s Sudden Star, Gets Set to Govern" in *New York Times* (20 Octobris 2017)
* Charlotte Graham-McLay, "Jacinda Ardern marries Clarke Gayford after five-year engagement" in *The Guardian* (13 Ianuarii 2024)

## Nexus externi 
* Vita apud parlamentum Novozelandicum

Categoria:Alumni Universitatis Waikatoensis
Categoria:Gubernatores civitatum
Categoria:Politici Novae Zelandiae
Ine Eriksen Søreide

**Ine Eriksen Søreide**, nomine pleno nativo *Ine Marie Eriksen* (in oppido Lørenskog iuxta Asloam nata die 2 Maii 1976) est politica Norvegiae.

Filia electromechanici Egili Eriksen secretariaeque Wenche Irene Hansen, alumna est universitatis Tromsoënsis ubi iuribus studuit. Iam eisdem annis sodalis facta est factionis conservativae. Legata est parlamento a die 12 Septembris 2005. Ministra a munitione a die 16 Octobris 2013, ministra a rebus externis a die 20 Octobris 2017 meruit, primá ministrá Erna Solberg.

## Notae 
## Bibliographia 
* Olav Garvik et al., "Ine Marie Eriksen Søreide" (2005/2017) in *Store norske leksikon*

## Nexus externi 
* Vita apud parlamentum Norvegicum

Categoria:Homines vivi
Categoria:Nati 1976
Categoria:Politici Norvegiae
Categoria:Alumni Universitatis Tromsoensis
Raspberry Pi

cum Rubo idaeo signo societatis non lucrativae *Raspberry Pi*. Ab anno 2017 versio tertia computatri cum crusti nomine condita est.]]
**Raspberry Pi** (Lat. crustum mororum Idaeorum) est computatrum PCB cum microprocessorio singulari architectura ARM quod in Britanniarum Regno excogitatum et die 29 mensis Februarii 2012 primo venditum est. Simul fuit responsio Universitatis Cantabrigiensis studentium informaticae numeris abscedentibus et cognitionibus programmandi minuentibus. Hoc computatrum ipsam definitionem altam offert. Systema internum Linucis distributio est. Coniunctio receptaculorum datorum per *USB* facile pervehitur, quamquam claviatura, mus, theca non inclusa sunt. 

[thumb|300px|Diagramma [apparatus computatralis|apparatum computatralem describit. *CPU* procestrum princeps, *RAM* memoria compuatralis, *I/O* operationes indentium reddentiumque datorum. USB et Ethernet, quibus *Raspberry Pi* inter se conectatur ad alium computatrum, LAN sive rete locale.]]
## Apparatus computatralis 
Apparatus computatralis ex procestro principi, RAM et unitate indentium reddentiumque (*I/O*) constat.

[thumb|Versio secunda [procestrum princeps ARM Cortex-A7 32 biti frequentiā 900 MHz utitur.]] 

* Python

## Notae 
## Nexus externi 
* Situs interretialis societatis non lucrativae Raspberry Pi

Categoria:Computatra
Georgius Vicin

**Georgius Michaelis filius Vicin** (Russice Георгий Михайлович Вицин, tr. *Georgij Michajlovič Vicin*; natus die 18 Aprilis 1917 in *Terijoki* prope Petropolim, mortuus die 22 Octobris 2001 Moscuae) fuit actor cinematographicus comicus Sovieticus et Russicus, titulo Artificis Popularis URSS (anno 1990) certisque aliis signis laudis ornatus.

## Nexus externi
* Pagina de Georgio Vicin *Encyclopaediae Russicae Magnae* 

Categoria:Actores Russiae
Categoria:Incolae Moscuae
Categoria:Incolae Unionis Sovieticae
WorldCat

**WorldCat** est catalogus interretialis et datorum repositorium quo collectiones  bibliothecarum 170 civitatum et territoriorum quae participes sunt consociationis OCLC (*Online Computer Library Center*).

## Notae 
## Bibliographia 
* 
* 
* 
* 
* 

## Nexus externi 
* Situs WorldCat

Categoria:Situs bibliographici
Categoria:Societates cooperativae
Nicolaus Dorizo

**Nicolaus Constantini filius Dorizo** (Russice Николай Константинович Доризо, tr. *Nikolaj Konstantinovič Dorizo*; Crasnodariae natus die 22 Octobris 1923, in Peredelkino prope Moscuam mortuus die 31 Ianuarii 2011) fuit poeta Sovieticus et Russicus, auctor textuum nonnullorum carminum notorum Sovieticorum.

## Nexus externi
* Biographia Nicolai Dorizo 
* Biographia et poemata Nicolai Dorizo 

Categoria:Auctores Russici
Categoria:Incolae Crasnodariae
Categoria:Incolae Moscuae
Categoria:Incolae Unionis Sovieticae
Categoria:Poetae Russiae
Hastingus

thumb|« Gallia est omnis divisa in partes tres...» (Caesar)
**Hastingus** fuit notabilis saeculi noni exeuntis dux Vicingus qui nonnullas navigationes praedatorias fecit.

## Bibliographia 
* *Acta sanctorum, Volume 1*, Johannes Bolland, Godefridus Henschenius, 1970, Cornell University
* Scipione Ammirato, ''Storia della famiglia dell'Antoglietta'', 1846, at custodiri 'Bibliothèque nationale de France ", Paris et Biblioteca Apostolica Vaticana (Vatican Library) Status Civitatis Vaticanae
* Doctrina et disciplina ecclesiae ipsis verbis sacrorum codicum, ...1730
* Gasparo Saccarelli, Historia ecclesiastica per annos digesta variisque observationibus ..., 1789
* John Major, Historia Majoris Britanniae, tam Angliae quam Scotiae, Pag. 158, 1740
* Johannes Isacius Pontanus, Rerum Danicarum Historia, libris X unoque tomo ad domum usque ..., 1631 
* Gaspare Saccarelli, *Historia ecclesiastica per annos digesta*, V. 19, 1789
* André Du Saussay, (Bishop of Toul.), *Martyrologium Gallicanum, in quo sanctorum, beatorumque ac piorum plusquam ...*, 1637
* Martin Bouquet, *Recueil des historiens des Gaules et de la France*, 1749
* André Du Chesne, *Historiae Normannorum scriptores antiqui, res ab illis per Galliam, ...* 1619 
* Matthaeus Westmonasteriensis, *Flores Historiarvm Per Matthaevm Westmonasteriensem collecti: ...*, 1601
* William Camden, *Anglica, Normannica, Hibernica, Cambrica, a veteribvs scripta ...*, 1603 
* Erich Pontoppidan, Gesta et vestiga Danorum extra Daniam: præcipue in Oriente, Italia, ..., 1740 
* Historiae Anglicanae Scriptores X : Simeon monachus... Johannes ..., 1603
* Martin Bouquet, Contenant Ce Qui S'Est Passe Depuis Le Commencement du regne de ..., 1752
* André Du Chesne, Scriptores, 1619
* Jacob Langebek, Scriptores rerum danicarum medii ævi: partim hactenus inediti, ..., 1772 
* John Spelman, *Aelfredi Magni, Anglorum regis invictissimi, vita ... *, 1678
* Historiae anglicanae scriptores x: Simeon mon. Dunelmensis, Johannes ..., 1652
* Contenant Principalement ce 1ui s'est passe sous le regne de Henri ..., 1767
* Leibniz, Alberici monachi Trium fontium Chronicon, e manuscriptis nunc primum ..., 1698
* Gottfried Wilhelm Freiherr von Leibniz, Godefridi Guilielmi Leibnitii Accessiones historicæ: Alberici ..., 1698 
* John Spelman, Aelfredi Magni Anglorum regis... vita tribus libris comprehensa, a ..., 1678 
* Henry Spelman, Glossarium archaiologicum: continens latinobarbara, peregrina, ..., 1687
* Erich Pontoppidan, Gesta et vestigia Danorvm extra Daniam præcipve in Oriente, Italia, ..., 1740
* Johannes Aventinus, Annalium Boiorum libri VII. Ex autenticis manuscriptis codicib. ..., 1580
* Accessionum historicarum tomus 2. Continens potissimum chronicon ..., 1698

Categoria:Nati saeculo 9
Categoria:Mortui saeculo 9 aut 10
Categoria:Milites Franciae
Categoria:Normanni
Categoria:Participes Belli Normanno-Anglici
Marius (crater)

thumb|upright=1.25|Rima et crateres nomine "Marius" distincti
thumb|Crater Marius
**Marius** est crater lunaris in oceano Procellarum patens, coordinatis 11.9°N 50.8°W. Ad honorem astronomi Germani Simonis Marii nominatus est. 

Crateres minores fere quattuor et viginti eo circumiacent, qui nominibus ab "Marius A" ad "Marius Y" distinguuntur. Colles ad septentrionem et occidentem versus eminentes, origine ut videtur vulcanico, nomine informali *Marius Hills* ("colles Marius") nuncupantur. Vallis cui nomen est **rima Marius** inter crateres vagat. In eadem regione foramen videtur quod ostium esse censetur cavernae vulcanicae 50 chiliometris longae.

## Bibliographia 
* J. Haruyama et al., "Detection of Lunar Lava Tubes by Lunar Radar Sounder Onboard Selene (Kaguya)" in *Lunar and Planetary Science* vol. 48 (2017)
* T. Kaku et al., "Detection of intact lava tubes at Marius Hills on the Moon by SELENE (Kaguya) Lunar Radar Sounder" in *Geophysical Research Letters* (17 Octobris 2017)

## Nexus externi 
* Kayla Zacharias, "Potential human habitat located on the moon" (18 Octobris 2017) apud *Phys.org*
* "Marius" apud *The Moon-Wiki*

Categoria:Crateres lunares
Cisgener

(Anglice ) est homo cuius identitas generis (aut masculina aut feminina) sexui in ortu ascripto respondet. Notioni hominis *transgeneris* opponitur.

* Transgener
* Transsexualitas

## Notae 
Categoria:Appellationes conversae
Categoria:Quaestiones sociales
Categoria:Sexualitas humana
Andreas Babiš

**Andreas**, vulgo *Andrej* **Babiš** (Bratislaviae natus die 2 Septembris 1954) est mercator et politicus Cechiae.

Partim in urbe nativa (hodie ad Slovaciam, eo aevo ad Cechoslovaciam pertinente), partim Lutetiae et Genavae educatus est. Collegium commerciale Bratislavense frequentavit. Factionis communisticae sodalis fuit ab anno 1980 usque in 1989. Factionem Ano 2011 ipse condidit hodieque ducit. Legatus est camerae deputatorum a die 26 Octobris 2013. Minister a commercio meruit a die 29 Ianuarii 2014 ad 24 Maii 2017, primo ministro Bohuslao Sobotka. Factio sua in comitiis mensis Octobris 2017 vicit. 

## Bibliographia 
* "Anti-establishment billionaire Andrej Babiš to be named Czech PM" in *The Guardian* (22 Octobris 2017)
* Robert Tait, "Czech government resigns as PM fights corruption allegations" in *The Guardian* (17 Ianuarii 2018)

## Nexus externi 
* Vita apud regimen Cechiae
* Vita apud factionem Ano 2011

Categoria:Nati 1954
Categoria:Homines vivi
Categoria:Mercatores
Categoria:Politici Cechiae
Categoria:Incolae Cechoslovaciae
Categoria:Alumni Collegii et Universitatis Oeconomicae Bratislavensis
Categoria:Gubernatores civitatum
Benedictus Erofeev

**Benedicus Basilii filius Erofeev** (Russice Венедикт Васильевич Ерофеев, tr. ''Venedikt Vasil'evič Erofeev*; natus die 24 Octobris 1938 in oppido Niva-3 prope Kandalaxiam, mortuus die 11 Maii 1990 Moscuae) fuit scriptor Russicus Sovieticus, cuius magnum opus est poema pedestre *A Moscua ad Galliculos''.

## Nexus externi
* Situs interretialis, creaturae Benedicti Erofeev dedicatus 

Categoria:Auctores Russici
Categoria:Incolae Moscuae
Categoria:Incolae Unionis Sovieticae
Categoria:Scriptores Russiae
Ślęża

thumb|Ślęża.
[thumb|Sculptura [ursus|ursina.]]
**Ślęża** (Theodisce *Zobten*) est mons Polonicus in Silesia Inferiori situs, cui Wratislavia circa 30 chilometra ad meridiem versus obiacet. Cacumen 718 metrorum supra maris aequor stat.

Tempore antiquo mons sacer putabatur, paganique illic eorum deos colebant. Sculpturae lapideae perfectae sunt: fungi, virginis piscem tenentis, apri, ursus, monachi. Valla antiqua e lapide exstructa summum montem aliosque locos humiliores iungunt.

Mons silvis coniferis operitur. E turri summo monte sita, urbs Wratislavia ac montes longinqui discerni possunt. Viatoribus peregrinisque qui per montes iter faciunt viae signatae paratae sunt, quae sive ad summum montem ducunt sive montem cingunt. 

## Notae 
Categoria:Montes Poloniae
Fatigatio (symptoma)

thumb|**Fatigatio** in arte: Syndroma fatigationis chronica
**Fatigatio** sive **defatigatio** est in medicina symptoma diversorum morborum necnon perturbationum affectuum. Ipsa defatigatio fatigationis est symptoma gravissimum. Homo defatigatus sentit, quod vires mentis et corporis minuuntur. Forma specialis est syndroma fatigationis chronica.

## Exempla causarum fatigationis 
* Cancer, anaemia, leuchaemia
* Arthritis rheumatoidea
* Depressio, schizophrenia
* Encephalomyelitis disseminata
* Fibromyalgia
* Myasthenia gravis (imprimis vespere)

## Fatigatio et nutrimenta 
Cum *inflammatio chronica* suspicatur, curae fatigationis ope nutrimenta antiinflammativa (fibrae, polyphenola, acida adipata omega 3) levamen speratur. Effectus sane diverse descripti sunt.

## Notae 
* Insomnia
* Morbus

## Nexus externi 
* *NIH national cancer institute* de fatigatione et cancro.

Categoria:Indicia morbi
Diathesis (medicina)

[thumb|upright=0.9|In evolutione [Angiooedema|angiooedematis allergici **diathesis** genetica magnum momentum habet. Propter tumorem allergicum iste infans oculos suos aperire non potest.]] 
**Diathesis**  (de verbo Graeco *διάθεσις*) in medicina *organi cuiusdam singularis* sive *alicuius organorum systematis* dicitur dispositio  ad morbos sive perturbationes quosdam prompta factoribus internis vel externis perniciosis vigentibus. 

## Exempla 
Exempla sunt: 
* Angiooedema
* Diathesis allergica
* Diathesis atopica
* Diathesis exsudativa
* Diathesis haemorrhagica
* Diathesis urica

## Notae 
* Asthma bronchiale
* Genetica
* Podagra

Categoria:Indicia morbi
Halbe Zijlstra

**Halbe Zijlstra** (die 21 Ianuarii 1969 natus in oppido Oosterwolde) est politicus Nederlandiae.

Alumnus est universitatis Groningensis ubi sociologiae studuit. Die 26 Octobris 2017 officium ministri a rebus externis suscepit, primo ministro Marco Rutte; quod officium die 13 Februarii 2018 renuntiavit.

## Nexus externi 
* "Drs. H. (Halbe) Zijlstra" apud *Parlement & politiek*
* "Profiel: Halbe Zijlstra (VVD), minister van Buitenlandse Zaken" apud *NU.nl*

Categoria:Nati 1969
Categoria:Homines vivi
Categoria:Politici Nederlandiae
Categoria:Alumni Universitatis Groningensis
Categoria:Ministri rerum externarum
MDMA

:*Ne confundas cum MDA, MDEA seu MDNA.*
**MDMA** sive **3,4-methylendioxy-N-metamphetaminum** sive vulgo **ecstasis** est substantia psychotropica saepe droga recreativa adhibita. Effectus desiderati sunt empathia et euphoria. Per os consumptum, effectus MDMA post 30-45 min incipiant, 3-6 horae manentes. 

Effectus adversi sunt dependentia, perturbationes memoriae, paranoia, insomnia, tachycardia. Depressio et fatigatio quoque constare possunt.

## Synonyma 
Synonyma sunt **Adam**, **E** (MDMA crystalli) sive **vitamina E**, **Mandy**, **Molly** (pulvis), **X** sive **vitamina X**, velut **XTC**. 
[thumb|200px|[Mydriasis est effectus MDMA, pupillae maxime dilatatae sunt.]]

## Symptomata 
Periculosa sunt hyperthermia (40-42°C, 104°-107°F) et dehydratatio. Alii effectus sunt insomnia, mydriasis, transpiratio augmenta, affectus inquietus. 

## Notae 
## Bibliographia 
* Holland, Julie (2001). *Ecstasy: the complete guide, A Comprehensive Look at the Risks and Benefits of MDMA.* Park Street Press. ISBN 0-89281-857-3.

* Conventum gentium de opio
* Methamphetaminum

## Nexus externi 
* Centrum Erowidii: analysis sui potens pillularum (Pagina complures pillularum imagines ostendit). 
* Salta secure: immo cerebrum tuum sub MDMA casurum! (de neurochemia) 

Categoria:Psychotropica
Amplificator electronicus

[thumb|Amplificator electronicus signo electronico indenti Vi (vid. lineam colore [Caeruleus|caeruleo) potentiam auget itaque signum augmentum Vo (rubro) reddens.]]
**Amplificator electronicus** est circuitus electronicus, qui alimenti electrici ope signum electronicum indentem (tensione ac fluxu) potentiam maiorem dat redditque. Quapropter amplificatori electronico et introitus et exitus sunt velut alimentum electricum. Diversa elementa electronica hoc opus perficere possunt, ut transistra, tubi electronici, amplificatores operationales. 

## Notae 
* Ampflificator operationalis
* Circuitus integratus
* Microphonum
* Radiophonum
* Transformatrum
* Tubus undarum progredientium

## Nexus externi 
Categoria:Electronica
Categoria:Circuitus electronici
Immanuel Petrus Neuer

thumb|upright=0.8|Manuel Neuer currit.
**Immanuel Petrus Neuer** (natus *Manuel Peter Neuer* Gelsenkirchae die 27 Martii 1986) est professionalis pedilusor Germanus, qui portarius et dux sodalitatum FC Bavariae Monacensis et turmae nationis Germanicae ludit. Aliquot annos cum turma Schalke 04 ludebat.

## Nexus externi 
* Pedilusoris statisticae.

Categoria:Pedilusores Germaniae
Fernandus Aiuti

**Fernandus Aiuti** (natus Urbini die 8 Iunii 1935; mortuus die 9 Ianuarii 2019) fuit medicus et politicus Italicus, insigniter conditor et praeses honorarius *ANLAIDS* (pro pugna contra AIDS).

Diploma medicinae in Studio Urbis accepit. Consilio municipali Romano ab anno 2008 usque ad annum 2013 adfuit.

Obiit Romae die 9 Ianuarii 2019.

## Pellicula documentaria 
* ''+ o -  il sesso confuso. Racconti di mondi nell'era AIDS''

## Notae 
Categoria:Alumni Studii Urbis
Categoria:Medici Italiae
Categoria:Politici Italiae
Winston Peters

**Winston Peters** (Whangarei in urbe die 11 Aprilis 1945 natus) est politicus Novae Zelandiae.

Patre e tribu Ngāti Wai Maoriensi orto sed maternis proavis Scotis, Winston Peters in urbe nativa educatus est. Iuvenis in Australia laboravit. Alumnus est universitatis Aucopolitanae. A die 24 Maii 1979 parlamento Novozelandensi legatus est fere hodie usque, annis 1981-1984 et 2008-2011 exceptis. Fuit minister a rebus Maori a die 2 Novembris 1990 ad 1 Octobris 1991. Factionem Novae Zelandiae imprimis anno 1993 condidit etiamque hodie ducit. Bis minister a rebus externis meruit, a die 19 Octobris 2005 ad 29 Augusti 2008, prima ministra Helena Clark, rursusque ab 26 Octobris 2017, prima ministra Hyacintha Ardern.

## Bibliographia 
* "New Zealand election stalemate leaves maverick populist Winston Peters as kingmaker" in *South China Morning Post* (23 Septembris 2017)

## Nexus externi 
* Pagina apud *Facebook*

Categoria:Nati 1945
Categoria:Politici Novae Zelandiae
Categoria:Homines vivi
Categoria:Alumni Universitatis Aucopolitanae
Categoria:Maoriani
Diodus Zener

[thumb|Diodus Zener [diodus|diodi instar habet, unde tantum ope inscriptionis ad functionem deduci potest.]]
**Diodus Zener** est elementum electronicum et semiconductrum atque diodis assignatur. Cum transgressione "fluxūs Zener" fluxum electricum *inversum* currere liceret. De consuetudine magnitudo "fluxūs Zener" imprimata est. Nomen huius diodi est derivatum de Civitatum Foederatarum physico Clarence Melvin Zener, qui anno 1934 effectus Zener, fluxum inversum tensione perrupta intra semiconductrum formari descripsit. 

thumb|Signum diodi Zener.

## Notae 
* Diodus

Categoria:Electronica
Categoria:Elementa electronica
Elementum electronicum

[thumb|upright=1.4|Exempla elementorum electronicorum: [transistrum|transistra, restitoria, diodii, circuitus integrati, condensatra.]]
**Elementum electronicum** est singularis pars cuiusvis circuitus electronici ad electron velut campum electromagneticum impellendum adhibita.

## Exempla elementorum 
* Amplificator electronicus
* Circuitus integratus
** Procestrum princeps
* Condensatrum
* Diodus
** Diodus luminatrix (LED)
** Diodus Zener
** Triodus
* Restitorium
* Transistrum

* Electronica
* Motrum
* Semiconductrum

## Nexus externi 
* Tabula elementorum electronicorum. 

Categoria:Circuitus electronici
Categoria:Electronica
!
Alexander Zinov'ev

'''Alexander Alexandri filius Zinov'ev'* (Russice Александр Александрович Зиновьев, tr. *Aleksandr Aleksandrovič Zinov'ev''; natus die 29 Octobris 1922 in vico Pachtino gubernii Costromensis Russiae, mortuus die 10 Maii 2006 Moscuae) fuit philosophus, logicus, sociologus et scriptor Sovieticus et Russicus.

Particeps Belli Magni Patrii et alumnus Universitatis Publicae Moscuensis Lomonosovianae (ubi annis a 1963 ad 1969 cathedrae logicae facultatis philosophicae praefectus erat), Alexander Zinov'ev in operis suis systema politicum Unionis Sovieticae critica affecit (idcirco anno 1978 ex Unione Sovietica expulsus, Monaci colebat, sed anno 1999 in Russiam revenit), dein autem regimina Russicum "postsovieticum" et "occidentale" atque globalizationem damnabat. Propter opiniones suas a multis criticabatur.

## Nexus externi
* Situs interretialis cum operibus Alexandri Zinov'ev 
* Biographia et index operum Alexandri Zinov'ev 

Categoria:Alumni Universitatis Moscuensis
Categoria:Auctores Russici
Categoria:Incolae Unionis Sovieticae
Categoria:Logici
Categoria:Participes secundi belli mundani
Categoria:Philosophi Russiae
Categoria:Professores Universitatis Monacensis
Categoria:Professores Universitatis Moscuensis
Categoria:Scriptores Russiae
Categoria:Sociologi
Martinus Schäffer

**Martinus Schäffer** (recte: *Martin Schäfer*; natus die 7 Iunii 1962 Neoclesiae-Fliunniae in districtu Vesaliae) Germanicus esperantista et homo oeconomicus est. Anno 2013 autem creatus est Scriba generalis Universalis Societatis Esperanticae/UEA. A Kalendis Ianuariis 2018 est director generalis UEA munus a Veronica Poór capturus. Nostris diebus in Mexico vivit.
## Acta pro Esperanticis in iuventute
Mense Februario 1982 idioma Zamenhofianum edidicit et in Iuventute Esperantica Germanica (GEJ) res disponere coepit seminario internationali apud Vesaliam Superiorem (1982/83) peracto. Praesertim ei cordi fuit KAPRI, conventus de instrumentis communicationis socialis et relationibus publicis provehendis. Usque annum 1992 varios in modos praesidium associationis iuvenum Germanicae iuvabat, quae sub aegide Associationis Esperanticae Germanicae/GEA stat.

Annis a 1984 ad 1991 cursus sat multos moderabatur diversis in urbibus Regionis Ruranae   (Tremonia, Assindia, Mulhemium, Meursia, Overhusa, Gelsenkircha, Thuiscoburgum) et praeconia de rebus Esperanticis  in multis actis diurnis fieri curabat. Annis a 1985 ad 1991 praeses tam associationis iuvenum esperantistarum in Rhenania Septentrionali-Vestfalia quam Officii Esperantici ibidem siti fuit. Annis a 1987 ad 1990 responsalis fuit de periodico KUNE (a GEJ publicato) edendo divulgandoque.

## Acta Esperantica pro adultis
Anno 1991 Schäfer commigravit Stuttgardiam ubi cenaculis localibus Esperanticis usque annum 2006 praefuit. Ab anno 1993 in praesidium GEA electus est. Anno 1993 Martinum Schäffer consultorem praesidii GEA et scribam GEA officialem proclamaverunt. Anno 2006 eius secretarius generalis factus est. 

Germaniam repraesentaturus mense Iulio 2007 praesidium UEA iniit. Die 20 Iulii 2013 denique Reykiavicae Secretarius generalis UEA pro periodo annorum a 2013 ad 2016 electus est.
## Opera fundata
Mense Octobri 2000 inter praesides operis fundati Germanici quod FAME dicitur venit. Anno 2001 motioni Esperanticae pecunias multas dedicavit et proprium opus fundatum praeatitulatum MONDO creavit: ibi et nunc praeses est. 

In omnibus laboribus ad Esperantica spectantibus libentissime occupabatur rebus administratoriis pecuniariis communicatoriis. Praeconia de Esperanticis moderari quoque ei cordi fuit et est. Tamquam moderator excellebat insuper anno 1907 Stuttgardiae  apud Europaeum congressum Esperanticum et anno 1999 Berolini in Congressu universali ibi celebrato.
## Notae
## Nexus externi
*Opus fundatum praetitulatum MONDO
*Opus fundatum praetitulatum FAME
*Colloquium percontativum cum Martino Schäffer apud YouTube

Categoria:Incolae Germaniae
Melania Trump

**Melania Trump** (nata *Melanija Knavs* Nova Urbe in Slovenia die 26 Aprilis 1970), olim ostentatrix, est uxor Donaldi Trump, quadragesimi quinti Praesidis Civitatum Foederatarum; ergo a die 20 Ianuarii 2017 ad diem 20 Ianuarii 2021 prima domina reipublicae erat.

## Bibliographia 
* "The mystery that is Melania Trump" in *Washington Post: The State* (27 Augusti 2016)
* "Melania Trump - the First Lady in our nude photo shoot" in *GQ* [editio Britannica] (8 Novembris 2016)
* Mary Jordan, "Meet Melania Trump, a new model for first lady" in *Washington Post* (30 Septembris 2015)

## Nexus externi 
Categoria:Dominae Primae (CFA)
Categoria:Homines vivi
Categoria:Incolae Sloveniae
Categoria:Mulieres
Categoria:Ostentatores
Categoria:Donaldus Trump
Whangarei

**Whangarei** est urbium Novae Zelandiae borealissima, sub monte Parihaka ad oras illius sinus maritimi iacens qui  appellatur. Ibi homines fere 57&nbsp;700 anno 2017 habitare censentur.

thumb|Officina caementaria Whangareiensis saeculo XX ineunte lucis ope picta
Tribus Ngāpuhi Maoriensis in pago Whangareiensi a saeculo XIX incipiente habitabat. Ad ostia portus advehens Iacobus Cook navis *Endeavour* dux anno 1769 regionem primus Europaeorum observavit piscesque multos speciei *Pagri aurati* deliciosos hic cepit. Coloni pauci Scoti hoc loco ab anno 1839 habitaverunt sed anno 1845 inimicitia Maorianorum incitata effugerunt. Ab annis 1850 agricultores plures redire incipiebant. Oppidum anno fere 1855 conditum est e quo gummi kauri arboris *Agathis australis* lignumque aliarum arborum, mox insuper carbo, later, caementum navibus exportabantur. Via ferrea ab Aucopoli incipiens oppidum Whangarei anno 1925 attigit. Dignitas urbis anno 1964 data est, numero incolarum fere 30&nbsp;000 completo.

## Incolae notabiles 
thumb|Horti Whangareienses eo loco florentes ubi olim saxa caementicia extracta sunt
* Winston Peters, politicus, hic anno 1945 natus

## Bibliographia 
* W. F. Parkes, *Guide to Whangarei City and District*. 1992
* Nancy Preece Pickmere, *Whangarei: The Founding Years*. 1986

## Nexus externi 
* Situs regiminis pagi Whangarei

Categoria:Urbes Novae Zelandiae
Categoria:Condita 1855
Passengers (pellicula anni 2016)

**Passengers** est pellicula Americana generis scientiae ficticiae a moderatore Martino Tyldum ducta et anno 2016 edita, quae de itinere ad planetam extrasolarem narrat. Etsi imprimis ad scientiam et tempus futurum spectat, etiam solitudinem amoremque tractat.

## Argumentum 
Pellicula posita est in *Avalon* navi spatiali permagna, quae plus quam quinque milia hominum ad quendam novum planetam habitabilem apportet. Iter omnino 120 annorum erit, qua causa viatores per totum paene tempus redacti sunt in soporem perpetuum, quo fieret, ut omnino non senescerent. Triginta autem annis peractis per errorem systematis interni navalis unus e viatoribus, Jim Preston mechanicus (Christophorus Pratt), expergiscitur, neque ei contigit, ut in soporem redeat. Solus comes personae humanae similis ei est *Arthur* androides, qui munere cauponii in nave fungitur. Jim in solitudine desperat et iam de morte voluntaria cogitat, cum Auroram Lane (Guenevera Lawrence) mulierem dormientem videt, cuius amore capitur. Diu de ea expergefacienda deliberat (cognovit enim quomodo homo a sopore revocari possit), donec facere non potest, quin eam expergefaciat, insimulans hoc quoque per errorem systematis factum esse.

## Partes principales 
* Christophorus Pratt: *Jim Preston*
* Guenevera Lawrence: *Aurora Lane*
* Michael Sheen: *Arthur*
* Laurentius Fishburne: *Gus Mancuso*

## Nexus externi 
* 

Categoria:Pelliculae Civitatum Foederatarum
Categoria:Pelliculae 2016
Ayanda Dlodlo

**Ayanda Dlodlo** (Soweto in urbe anno fere 1963 nata) est politica, olim repugnatrix, Africae Australis.

In Swazia educata est ubi pater, exsilio petito, rector scholarum meruit. Virgo annum duodevigesimum agens ad Angoliam anno 1980 vel 1981 profecta, patre nolente, miles exercitus rebellatorii Umkhonto weSizwe in Angolia facta, in castra  et Caxito, deinde ad Moscuam missa est ubi arti emissariae apud academiam militarem diplomaticam studuit. Mox in Britannia studia rerum maritimarum rectionisque navalis Cardiffae apud universitatem Cambrensem persecuta est. In Swaziam redita brevi temporis spatio apud diarium *Times of Swaziland*, deinde in Africam Australem apud societates commerciales Telkom, Portnet, Sanlam operam dedit. Directrix vicaria fuit . Consociationis veteranorum Umkhonto weSizwe usque in annum 2012 secretaria generalis meruit.

Sodalis est congressus Africani Nationalis, cuius consilio de legislatura et gubernio participat. Legata est conventui nationali Africae Australis a die 6 Maii 2009. Consiliaria fuit praesidi Iacobo Zuma annis 2009 et 2010. Ministra deputata ab administratione publica a die 31 Octobris 2010, ministra a communicatione a die 31 Martii 2017, denuo ministra a rebus internis a die 17 Octobris 2017 fuit, praeside Iacobo Zuma. Eodem tempore delegata est pro Africa Australi apud .

## Notae 
## Bibliographia 
* 
* Ackel Zwane, "Zuma appoints ex-Times journo" in *Observer on Saturday* (1 Aprilis 2017)

## Nexus externi 
* Vita apud *African National Congress: Parliamentary Caucus*
* Vita apud ministerium rerum internarum
* "Ms Ayanda Dlodlo" apud ''People's Assembly*
* "Armed Struggle Conference" apud *Facebook*
* "Home and Away – Ayanda Dlodlo" (4 Februarii 2012) apud *News24*
* "#CabinetReshuffle: Meet your new cabinet ministers" (1 Aprilis 2017) apud *IOL''

Categoria:Nati 1963
Categoria:Homines vivi
Categoria:Politici Africae Australis
Categoria:Milites Africae Australis
Categoria:Repugnatores
Categoria:Intellectores
Categoria:Alumni Academiae Militaris Diplomaticae (Moscua)
Categoria:Alumni Universitatis Cardiffensis
Categoria:Incolae Swaziae
Categoria:Incolae Angoliae
Twice

**Twice** (트와이스) grex musicus Reipublicae Coreanae est. Congregatus est anno 2015.

## Gregis sodales 
* Nayeon
* Jeongyeon
* Momo
* Sana
* Jihyo
* Mina
* Dahyun
* Chaeyoung
* Tzuyu

* K-pop

## Nexus externi 
* Gregis pagina officialis

Categoria:Greges musici Coreae
Categoria:Constituta 2015
Ioannes Lapenna

**Ioannes / Ivo Lapenna** (natus die 5 Novembris 1909 Spalati, mortuus die 15 Decembris 1987 Hafniae) iuris consultus Dalmaticus fuit et professor apud Collegium universitarium Londinii. Numerari potest inter Esperanticorum fautores studiosissimos. In matrimonium duxerat Aemiliam Lapenna, esperantistam.

## Vita et cursus honorum
Agrani Ioannes Lapenna tamquam iuris peritus operam dabat doctoratu recepto; in isto officio et homines politice accusatos defendere soliti sunt. Secundo bello mundano in sectione propagandae in favorem bellatorum tectorum Illyricorum laborabat Barii et alibi. 

Bello finito Lapenna, qui centurio maior in exercitu factus erat, moderator principalis diversorum actorum diurniorum fuit. Anno 1948 creatus est professor in facultate iurisprudentiae apud universitatem Zagrabiensem. Anno autem 1949 Iugoslaviam reliquit Lutetiam et Londinium petitum. Immo ibi denuo professoris dignitatem adeptus est tamquam homo in iure Europae Orientalis atque Unionis Sovieticae peritissimus. Excellebat in quaestionibus de iure poenali.
## Operae publicae
Ioanni Lapenna esperantistae cuncti gratias multas agunto. Namque Lapenna instigatore Unitarum Nationum educationis scientiae culturae ordo die 10 Decembris 1954 petitioni in favorum linguae Esperanticae annuit. Quae approbatio usque hodie suprema est quoad partes linguae Esperanticae in mundo agendas. Insuper Universali Societati Esperanticae/UEA sedes consultatoria apud Nationes Unitas concessa est.

Annis a 1955 ad 1964 secretarius generalis UEA fuit et annis inter 1964 et 1974 eius praeses, antequam Hunfridus Tonkin gubernator creatus esset.

## Opera selecta
*1950: *Retoriko kun aparta konsidero al esperantlingva parolarto*, Lutetiae Parisiorum.
*1964: *State and Law: Soviet and Yugoslav Theory*, Londinii.
*1968: *Soviet Penal Policy. A Background Book*, Londinii/Sydneii/Tokii.
*1974 (cum Udalrico Lins et Tatio Carlevaro): *Esperanto en perspektivo. Faktoj kaj analizoj pri la Internacia Lingvo*, Londinii/Roterodami. 
## Nexus externi
*Litterae de Ioanne Lapenna in catalogo Vindobonensi de linguis constructis 
*Colloqium percontativum apud radiophoniam Sinensem 
*Operum index apud Bibliothecam Nationalem Germanicam

Categoria:Praesides Universalis Societatis Esperanticae
Hunfridus Tonkin

**Hunfridus Richardus Tonkin** (recte: *Humphrey Richard Tonkin*; natus die 2 Decembris 1939 Triverii) linguae Anglicae professor rude donatus est in Universitate Hartfort (Connecticutae) necnon Esperanticorum fautor indefessus studiosusque. Civis et Britanniarum Regni et Civitatum Foederatarum Americae est.
## Vita
Absolutoriis in Universitate Cantabrigiensi et in Universitate Harvardiana receptis factus est professor in Universitate Pennsylvaniensi. Maxime peritus est in  renascentiae litterarum Anglica et in Edmundi Spenser vita operibusque. Insuper in scientia linguarum constructarum earumque partium publice agendarum operam dabat et dat.

Anno 1970 "Praemium Lindback de arte instructoria optima" nactus est. Anno 1974 stipendium Guggenheim ei concessum est ad indagationes scientificas implendas in Universitate Oxoniensi. Annis 1980 et 1981 professor hospitalis fuit in Universitate Columbiae, anno autem 1983 praeses creatus ad Collegium Potestampiense Universitatis statalis Novi Eboraci. Inde ab anno 1989 rector fuit universitatis citatae in Connecticuta. Anno 2006 "Praemium Cassandrae Pyle" recepit propter artem gubernatoriam collaboratoriamque in educatione internationali atque commutationibus scientificis optimam. Postea historiam et praxim theatralem secundum Gulielmum Shakespeare in schola superiori *Hartt School* docebat.

## In Esperanticis
Hunfridus Tonkin tractationes innumerabiles de rebus Esperanticis pepigit pangitque, multas acroases habuit habetque. Victoria electoria contra Ioannem Lapenna parta annis a 1974 ad 1980 et denuo a 1986 ad 1989 vel praeses fuit Universalis Societatis Esperanticae. Anno 1983 una cum Helmar Frank et aliis Academiam Internationalem Scientiarum (Akademio Internacia de la Sciencoj/AIS) in Republica Sancti Marini sitam condidit. Membrum est Academiae Esperanticae. Moderans est cum aliis editionem periodici linguistici praetitulati *Language Problems and Language Planning*.
## Nexus externi
*Biographia in universitariis paginis
*[Elencus operum in catalogo Vindobonensi de linguis constructis](http://search.obvsg.at/primo_library/libweb/action/search.do?dscnt=0&scp.scps=scope%3A(ONB_aleph_esperanto)&tab=onb_sondersammlungen&mode=Basic&vl(freeText0)=Humphrey+tonkin&vid=ONB&fn=search)

Categoria:Praesides Universalis Societatis Esperanticae
Aemilia Lapenna

**Aemilia Lapenna** (nata die 9 Maii  in Gorjane / Saviniae, mortua die 19 Maii 1994 Agrani) pictrix Slovenica et rerum pecuniarum perita. Uxor prima fuit Ioannis Lapenna.
## Vita
Absolutorio in schola commerciali anno 1926 recepto arti pictoriae studebat. Tamen postea in rebus pecuniariis et statisticis laborabat. Anno 1958 Universalis Societatis Esperanticae/UEA delegata officialis in pecuniariis proclamata est.

Linguam Esperanticam edidicit anno 1931 et cum aliis condidit illustrem Sodalitatem academicam Esperanticam Agrani. Ibi usque annum 1941, cum aboliretur, activa esset. Bello finito cum allis fundavit Croaticam Associationem Esperanticam (Kroatia Esperanto-Ligo) necnon Zagrabiensem sodalitatem "Bude Borjan". Ibi omnes quasi functiones implebat, e.g. sectionem dramaticam quam olim instigaverat ipsa. Anno 1953 spectacula culturalia in Congressu universali UEA anno 1953 Agrani celebrato moderata est.

Aemilia Lapenna permulta munera in motione esperantistarum et Iugoslavica et mundana implevit et saepe plurimos per annos. Secretaria Unionis esperantistarum Iugoslavorum (Jugoslavia Esperanto Federacio) fuit annis a 1953 ad 1944; adiuncta directrix Croatorum esperanistorum annis a 1955 ad 1957 fuit et praesidii Iugoslavorum esperantistarum membrum quoque. Terram suam annis XXXIV apud UEA repraesentavit (usque annum 1987). Apud stationem radiophonicam Zagrabiensem emissiones Esperanticas curavit annis a 1956 ad 1992. Vox eius semper reaudibilis erit in discu sonanti de pronuntiatu Esperantici perfecto *(Perfekta prononcado)*. Certamina de bellis artibus apud UEA tamquam secretaria disponebat annis a 1965 ad 1973; praesidio UEA infuit annis inter 1957 et 1974. 

Aemilia Lapenna critica fuit de culturalibus et in radiophonia et in peridiocis variis Esperanticis velut *La Progreso*, *Heroldo de Esperanto* et *Esperanto*. Symbolas fecit etiam pro *La Suda Stelo*, *Voĉo* et *Kajeroj de Jugoslavia Esperanto-Instituto*. Textus dramaticos ipse pepigit (*Teatro en societo*, una cum M. Mamuĵiĉ, 1956, *Nova teatro*, 1974) necnon librum definitivum praetitulatum *Esperanto por ĉiuj* (1980). Plures annos praefuit certamini litterarum quod nuncupatur "Literatura Konkurso Ivo Rotkviĉ".

Aemilia Lapenna nupserat Ioanni Lapenna, praesidis UEA (usque 1974); inde studia eius pro Esperanticis ingentia explicari possunt. Anno 1979 membrum honorium UEA proclamata est.

## Nexus externi
*Exemplum operis Aemliae Lapenna
Discus opticus

[thumb|[Lens optica agitatoris disci compacti.]]
[thumb|Ima disci compacti superficies [iridescentiam propriam monstrat.]]
[thumb|Unus e discis opticis analogicis anno [1935 pro Licht-Tone Orgel impressus.]]
**Discus opticus** in computatione systematis digitalis et technologiis impressionis per discum opticum est discus planus, plerumque rotundus, qui data binaria (bits) in una ex eius superficiebus planis scribit in forma disci compacti (valoris binarii zeri inopiá repercussionis cum legitur) et considit in materiam praecipuam (saepe aluminium (valoris binarii unius ob repercussionem cum legitur). Inventor disci optici fuit David Paulus Gregg (11 Martii 1923—8 Novembris 2001).

Disci qui iterum inscribi possunt usitate mixturam comprehendunt quae stratum retinet in materia mutationis phasis consistens, saepissime AgInSbTe, mixtura argenti, indii, stibii, tellurii.

*Discus compactus
*Discus versatilis digitalis

## Notae
## Nexus externus
* .
* .
* .
* 
* 
* 
* 
* 
* 
* 

Categoria:Memoria computatralis
Geometria memoriae

[thumb|A laeva ad dextram: [DDR2 SDRAM|DDR2 DIMM cum dispersore caloris, DDR2 DIMM sine dispersore caloris, SO-DIMM DDR2, DDR, SO-DIMM DDR.]]
**Geometria memoriae** in designatione computatrorum hodiernorum internam memoriae volatilis structuram describit. Rebus emptorum eorum computatra meliora facientium interest, quia veteres memoriae moderatores cum elementis posterioribus congruere fortasse non possunt.

*DIMM
*Inscriptio electronica
*Memoria volatilis dynamica
*Ordinatio memoriae 

## Nexus externi
* .
* .
* .
* .
* .
* .

Categoria:Memoria computatralis
Hibernatio (computatio)

**Hibernatio** vel **suspensio ad discum** in computatione est computatrum exstinguere eius statum retinens. Computatrum dormitum iturum res in eius memoria volatili contentas in disco fixo vel in alio coacervatione non volatili scribit. Ratione resumpta, computatrum est sic ut antequam hibernare coepit erat. Multa systemata etiam modum somniculosum potestatis minimae sustinent.

*Computatio viridis
*Initiatio systematis
*Redintegratio memoriae

## Nexus externi
*Sleep and hibernation: frequently asked questions. *Windows 7 Online Help.* Microsoft Corporation.
**Turn off a computer: frequently asked questions. *Windows Vista Online Help.'' Microsoft Corporation.

Categoria:Memoria computatralis
Hermannus Otto Solms

thumb|left|Hermannus Otto Solms
**Hermann Otto Princeps ad** (Germanice *Prinz zu*) **Solms-Hohensolms-Lich** (natus die 24 Novembris 1940 in Lich/Hassia), stirps gentis nobilissimae, rerum politicarum peritus Grmanicus factionis FDP est. In vita cotidierna "Hermann Otto Solms" tantum vocatur.

## Iuventus et munus 
Postquam Monachii testimonium maturitatis adeptus est, Solms miles conscriptus anno 1960/61 militavit. Deinde tirociniumargentarii Francofurti ad Moenum absolvit et anno 1964 diploma mercatoris abstulit. Deinde apud universitates Francofurtensem et Giessensem oeconomiae studebat et anno 1969 diploma accepit. Anno 1969/1970 apud Universitatem Civicam Kansiensem adiutor scientificus operam dedit. Annis 1970 - 1973 apud Universitatem Giessensem adlatus scientificus erat. Annis 1973 - 1976 secretarius legatae legatae Dietae Foederalis Liselotte Funcke (FDP) erat. Anno 1975 doctor oeconomiae promotus est. Annis 1976 - 1984 societatem propriam commercialem rexit.

## Cursus honorum 
Solms ab anno 1971 sodalis factionis FDP est. Anno 1980 primo legatus ad Dietam Foederalem electus est ad annum 2013 mansit. Annis 1991 - 1998 praeses fractionis suae et deinde praeses vicarius Dietae Foederalis fuit. Anno 2013 mandatum cum sua tota factione amisit et Dietam Foederalem relinquere coactus est. Anno 2017 iterum electus est et, quod legatus peritissimus post Volfgangum Schäuble erat, qui autem praeses Dietae ipse fieri in animo habuit, sessionem primam novi parlamenti regebat.

## Familia 
Solms bis uxorem duxit et tres filias habet.

## Nexus externi 
* Pagina personalis
* Biographia apud situm interretialem Dietae Foederalis Germaniae

## Notae 
Categoria:Alumni Universitatis Francofurtensis
Categoria:Alumni Universitatis Giessensis
Categoria:Alumni Universitatis Civicae Kansiensis
Categoria:Oeconomi Germaniae
Categoria:Legati Diaetae foederalis Germaniae
Categoria:Praesides Fractionis FDP Dietae Foederalis Germaniae
Memoria volatilis statica

[thumb|Assula RAM statica e [clonus|clono Nintendo Entertainment System (2K × 8 bits).]]
[thumb|Cellulae SRAM in [circuitus integratus|circuitu integrato micromoderatoris STM32F103VGT6 per microscopium electronum visae. A societatae STMicroelectronics per rationem 180 nanometrorum fabricata.]]
[thumb|Cellulae SRAM 180 [nanometrum|nanometrorum in micromoderatore STM32F103VGT6, per microscopium opticum visum.]]

**Memoria volatilis statica** (Anglice *SRAM*) est genus memoriae semiconductrorum quae ad quodque bit coacervandum circuitu oppessulante bistabili (flipflop) utitur. Haec memoria remanentiam datorum habet,; sed volatilis iam est, sensu quotidiano, qui significat data ad ultimum evanesci cum memoria electricitate careat.

### Proprietates
Bona:
*Certitudo
*Parva electricitatis consumptio
*Simplicitas

Mala:
*Capacitas
*Pretium

*Charta minuta
*Memoria fulgurea
*Memoria principalis
*Memoria volatilis dynamica
*Redintegratio memoriae

## Notae
## Bibliographia
*Schulze, Jörg. 2005. *Konzepte siliziumbasierter MOS-Bauelemente.* Berolini: Springer. ISBN 3540234373.
*Tietze, Ulrich, et Christoph Schenk. 2002. *Halbleiter-Schaltungstechnik.* Ed. 12a. Berolini: Springer. ISBN 3540428496.

Categoria:Genera RAM
Categoria:Memoria computatralis
Memoria nuclearis magnetica

[thumb|upright=0.5|left|Planities memoriae nuclearis 32 x 32 quae 1024 [data|datorum *bits* coacervat.]]
[thumb|Memoria nuclearis Propositi Whirlwind, circa [1951.]]
[thumb|Planities nuclearis. [Distantia inter anulos est 1 mm (0.04 in) fere. Fila viridia librata sunt X; fila Y sunt fusca et recta, ad tergum.]]
[thumb|Planities memoriae nuclearis 10.8×10.8 cm cum 64 x 64 *bits* (4 Kb), ut in [CDC 6600 videntur. Pars inserta architecturam *word line* binis filis per *bit* praeditam monstrat.]]
thumb|Aspectus angularis.

**Memoria nuclearis magnetica** sive **memoria nuclei magnetici** circa viginti annos, a 1955 fere ad 1975, fuit praevalens memoriae computatralis accessus fortuiti forma. Quod genus memoriae, simpliciter **memoria nuclearis** vel sermone quotidiano **nucleus** saepe appellata, perparvis toroidis (anulis) utitur, nucleis, per quos fila tenuia ad informationem scribendam et legendam inseruntur. Quique nucleus unum *bit* informationis repraesentat. Nuclei binis rotationis viis magnetizari possunt: secundum et contra horologii motum. Memoria nuclearis est coacervatio non volatilis quia eius res contentas in perpetuum sine electricitate retinere potest

*Calculator electronicus
*Data
*Densitas memoriae
*Hysteresis
*Magnetismus
*Memoria computatralis
*MRAM
*RAM ferroelectricum

## Notae
## Nexus externi
*Interactive Java Tutorial: Magnetic Core Memory. National High Magnetic Field Laboratory.
*Core Memory. Columbia University.
*Navy Manual.
*Core Memory on the PDP-11.
*Core memory and other early memory types.
*Coincident Current Ferrite Core Memories. *Byte magazine,* Iulio 1976
*Casio *AL-1000* calculator.
*Still used core memory.
*A 110-Nanosecond Ferrite Core Memory.
* De memoria nucleari computatrorum.

Categoria:Genera RAM
Categoria:Inventiones Sinarum
Categoria:Memoria computatralis
Categoria:Disci fixi
Grisgris

[thumb|Grisgris [gens Tuaregiana|Tuaregianum Africae Occidentalis.]]
thumb|Res in grisgris Fula contenta.
**Grisgris**
 est amuletum Vodun in Africa oriens, quod homines credunt gerentem a malo protegere vel fortunam ferre, et in nonnullis civitatibus culturisque Africae Occidentalis est ratio prophylaxis sexualis. In parvo sacco textili, plerumque versibus ex Alcorano inscripto, rituale parvarum rerum numerum continente, et in corpore hominis gesto consistit.

*Hoodoo
*Magia (mystica)
*Saccus medicinae
*Vodou Haitianum
*Voodoo Ludovicianum

## Notae
## Bibliographia
*Knight, Jan. 1980. *A-Z of ghosts and the supernatural.* Pepper Press. ISBN 0560745095.
*Lock, Helen. 1993. "A Man's Story Is His Gris-gris": Ishmael Reed's Neo-HooDoo Aesthetic and the African-American Tradition. *South Central Review* 10(1): 67–77. JSTOR 3190283.

Categoria:Vodun
Redintegratio memoriae

**Redintegratio memoriae** est ratio qua data e regione memoriae computatralis temporibus statis leguntur, citoque ad data conservanda in eandem regionem sine modificatione rescribuntur. Quae est ratio sustentationis subsidiariae per opus memoriae volatilis dynamicae semiconductrorum necessaria, genus memoriae computatralis latissime adhibitum, ac re vera definitiva huius classis memoriae proprietas.

*Detergere memoriam
*Hibernatio (computatio)
*Memoria nuclearis magnetica
*Memoria volatilis statica
*Mendum delicatum
*Microeditorium
*Moderator memoriae

## Bibliographia
*Ganssle, Jack, Tammy Noergaard, Fred Ead, Lewin Edwards, et David J. Katz 2007. *Embedded Hardware.* Newnes. ISBN 0750685840.
*Heath, Steve. 2003. *Embedded Systems Design.* Ed. 2a. Newnes. ISBN 0750655461.
*Jacob, Bruce, Spencer Ng, et David Wang. 2007. *Memory Systems: Cache, DRAM, Disk.* Morgan Kaufmann. ISBN 0123797519.
*Laasby, Gitte. 2014. Consumers eligible for money under computer chip price-fixing settlement. *Milwaukee Journal-Sentinel,* 10 Martii.
*Laplante, Phillip A. 1999. *Comprehensive Dictionary of Electrical Engineering.* Springer.
*Reinhardt, Steven K. 1999. Memory. *EECS 373 Design of Microprocessor-based Systems.* Notae acroasium, semester autumni. Electrical Engineering Deptartment Universitatis Michiganiae. PDF.

Categoria:Memoria computatralis